CELEX: E2017J0002
Language: et
Date: 2017-11-14 00:00:00
Title: Kohtu otsus, 14. november 2017, liidetud kohtuasjades E-2/17 ja E-3/17, EFTA järelevalveamet vs. Island (Direktiiv 89/662/EMÜ – Veterinaarkontrollid – Impordipiirangud – Toor- ja töödeldud liha, munad ja piim)

15.3.2018   
            
            
               ET
            
            
               Euroopa Liidu Teataja
            
            
               C 97/9
            
         KOHTU OTSUS,
   14. november 2017,
   liidetud kohtuasjades E-2/17 ja E-3/17,
   EFTA järelevalveamet vs. Island
   
      (Direktiiv 89/662/EMÜ – Veterinaarkontrollid – Impordipiirangud – Toor- ja töödeldud liha, munad ja piim)
   
   (2018/C 97/05)
   Liidetud kohtuasjades E-2/17 ja E-3/17, EFTA järelevalveamet vs. Island, esitatud HAGIAVALDUSED, et kohus tuvastaks, et Island on jätnud täitmata kohustused, mis tulenevad talle Euroopa Majanduspiirkonna lepingu I lisa I peatüki osa 1.1 punktis 1 osutatud õigusaktist – nõukogu 11. detsembri 1989. aasta direktiiv 89/662/EMÜ veterinaarkontrollide kohta ühendusesiseses kaubanduses seoses siseturu väljakujundamisega (nagu seda on muudetud ja kohandatud EMP lepinguga selle protokolli nr 1 ning I lisas esitatud valdkondlike kohanduste alusel) – ja eriti selle õigusakti artiklist 5, jättes jõusse:
   
               i)
            
            
               värske liha ja lihatoodete suhtes lubade süsteemi, nagu on sätestatud Islandi seaduse nr 25/1993 artiklis 10 ning Islandi määruse nr 448/2012 artiklites 3–5;
            
         
               ii)
            
            
               tooreste munade ja neist valmistatud toodete importimise suhtes lubade süsteemi, nagu on sätestatud Islandi seaduse nr 25/1993 artiklis 10 ja Islandi määruse nr 448/2012 artikli 3 punktis e ja artiklis 4;
            
         
               iii)
            
            
               pastöriseerimata piima ja pastöriseerimata piimast saadud piimatoodete importimise suhtes lubade süsteemi ja muud nõuded, nagu on sätestatud Islandi seaduse nr 25/1993 artiklis 10 ja Islandi määruse nr 448/2012 artikli 3 punktis f, artiklites 4 ja 5, ning keelates pastöriseerimata piimast saadud imporditud piimatoodete turustamise, nagu on sätestatud Islandi määruse nr 104/2010 artiklis 7a, ning
            
         
               iv)
            
            
               haldustava, mille raames nõutakse importijatelt töödeldud muna- ja piimatoodete importimiseks deklaratsiooni esitamist ja heakskiidu saamist, nagu see on kujunenud Islandi määruse nr 448/2012 kohaldamisel.
            
         Kohus koosseisus esimees Carl Baudenbacher, ettekandev kohtunik Per Christiansen ja kohtunik Páll Hreinsson tegi 14. novembril 2017 järgmise resolutiivosaga otsuse.
   
               1.
            
            
               Kohus on tuvastanud, et Island on jätnud täitmata kohustused, mis tulenevad talle Euroopa Majanduspiirkonna lepingu I lisa I peatüki osa 1.1 punktis 1 osutatud õigusakti – nõukogu 11. detsembri 1989. aasta direktiiv 89/662/EMÜ veterinaarkontrollide kohta ühendusesiseses kaubanduses seoses siseturu väljakujundamisega (nagu seda on muudetud ja kohandatud EMP lepinguga selle protokolli nr 1 ja I lisa alusel) – artiklist 5, jättes jõusse:
               
                           i)
                        
                        
                           värske liha ja lihatoodete suhtes lubade süsteemi, mis on sätestatud Islandi seaduse nr 25/1993 artiklis 10 ning Islandi määruse nr 448/2012 artikli 3 punktis a ja artiklites 4 ja 5;
                        
                     
                           ii)
                        
                        
                           tooreste munade ja neist valmistatud toodete importimise suhtes lubade süsteemi, mis on sätestatud Islandi seaduse nr 25/1993 artiklis 10 ja Islandi määruse nr 448/2012 artikli 3 punktis e ja artiklis 4;
                        
                     
                           iii)
                        
                        
                           pastöriseerimata piima ja pastöriseerimata piimast saadud piimatoodete importimise suhtes lubade süsteemi, mis on sätestatud Islandi määruse nr 448/2012 artikli 3 punktis f ja artiklis 4, ning muud nõuded, mis on kehtestatud Islandi määruse nr 448/2012 artikli 5 kolmandas lõigus teatavate juustude kohta, ning
                        
                     
                           iv)
                        
                        
                           haldustava, mille raames nõutakse, et töödeldud muna- ja piimatoodete importijad esitaksid asjaomastele ametiasutustele andmed, mis tõendavad, et tooteid on töödeldud kooskõlas siseriikliku õigusega.
                        
                     
         
               2.
            
            
               Hagi jäetakse ülejäänud osas rahuldamata.
            
         
               3.
            
            
               Menetluskulud jäetakse Islandi kanda.